สวัสดีค่ะ เมื่อเช้าวานนี้มีอาการอวัยวะเพศตรงปากช่องคลอดบวม และมีอาการคัน พอตกเย็นก็พบว่ามีตกขาวเป็นเม็ดๆจากช่องคลอด(ล้วงเข้าไป) มีตกขาวปนกับสีเลือดจางๆออกมาด้วย พอมาเช้านี้อาการคันยังมีอยู่ อีกอย่างคือประจำเดือนยังไม่มาค่ะ มีเพศสัมพันธ์แบบใส่โดยไม่ป้องกันไปก่อน แล้วใส่ถุงยางทีหลัง แต่สอดใส่ตอนสดไม่นานค่ะ มีเพศสัมพันธ์ล่าสุด 24 มค กินยาคุมฉุกเฉินไปด้วยภายในวันนั้นค่ะ เกิดจากสาเหตุอะไรหรอคะ และเป็นอันตรายมากไหม อีกอย่างคือมีโอกาสท้องไหมคะ ประจำเดือนมาล่าสุดคือ 17 ธันวาคม 2564 แต่เคยซื้อที่ตรวจมาตรวจวันที่ 25 ก็ไม่ขึ้นว่าท้องค่ะ
สวัสดีค่ะ อาการตกขาวผิดปกติ มีอาการคัน ร่วมกับมีเลือดออกผิดปกติด้วยนั้น อาจจะเกิดจาก ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติได้ สาเหตุอื่นๆเช่น ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรืออาจเป็นเลือดที่ออกจากการระคายเคือง การอักเสบบริเวณช่องคลอดหรือปากมดลูก การติดเชื้อที่ช่องคลอดหรือปากกมดลูก ผลข้างเคียงจากการใช้ยาคุมฉุกเฉินหรืออาจเป็นเลือดออกผิดปกติจากภาวะแทรกซ้อนของการตั้งครรภ์หากสงสัยเรื่องการตั้งครรภ์ ควรยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และถ้าให้ผลลบ แต่ยังมีเลือดออกผิดปกติต่อเนือง ประจำเดือนไม่มาตามกำหนด หรือยังมีตกขาวปนเลือดออกมาอยู่ ควรไปพบแพทย์เพื่อตรวจหาสาเหตุที่แน่ชัดต่อไป